A BIZOTTSÁG 1084/2004/EK RENDELETE
(2004. június 9.)
a nyersdohány termelői és elsődleges feldolgozói közötti termeltetési szerződések megkötésének határidejét illetően a 2004-es betakarításra vonatkozóan a 2848/98/EK rendelettől való eltérés megállapításáról
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre (1) és különösen annak 7. cikkére,
mivel:
(1)
A nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK bizottsági rendelet (2) 10. cikkének (1) bekezdése vis maior esetét kivéve május 30-át határozza meg a termeltetési szerződések megkötésének határidejéül. A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendeletnek (3) megfelelő, nyersdohányra vonatkozó új támogatási rendszer elfogadására várva a termelők és az elsődleges feldolgozók nem voltak abban a helyzetben, hogy a határidőig megköthessék a termeltetési szerződéseket. Ezért helyénvaló elhalasztani a határidőt a 2004-es betakarításig.
(2)
Az e rendeletben meghatározott intézkedések megfelelnek a Dohánypiaci Irányítóbizottság véleményének,
ELFOGADTA EZT A RENDELETET:
1. cikk
A 2848/98/EK rendelet 10. cikkének (1) bekezdésétől eltérve a 2004-es betakarításra vonatkozóan a termeltetési szerződéseket vis maior esetét kivéve 2004. június 30-ig kell megkötni.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
2004. május 31-től alklamazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. június 9-én.